open-index/open-wikipedia-markdown huggingface dataset:
Jyrki Blom

**Jyrki Petteri Blom** (s. 11. toukokuuta 1962 Kotka) on suomalainen keihäänheittäjä. Hän sijoittui neljänneksi yleisurheilun Euroopan-mestaruuskilpailuissa Stuttgartissa vuonna 1986. Rooman MM-kilpailuissa 1987 hän putosi karsinnassa.

Blom sai kolme mitalia Kalevan kisoissa: hopeaa Vaasassa 1986, pronssia Lahdessa 1985 ja Kuopiossa 1987. Talviheittojen SM-kilpailuissa hän sai kultaa 1987 ja hopeaa 1989.

Blom heitti vanhan keihäsmallin ennätyksensä 85,30 Suomi–Ruotsi-maaottelussa Tukholmassa elokuussa 1985. Nykyisellä mallilla hänen ennätyksensä on Stuttgartin EM-kisoissa heitetty 80,48.

Blom edusti Vehkalahden Veikkoja ja häntä valmensi Leo Silen. Nykyään hän toimii Kuopion klassillisessa lukiossa urheilulukion koordinaattorina sekä liikunnan opettajana.

## Kausien parhaat heitot

* 1979 62,76 Vehkalahti 19.6.
* 1980 70,84 Lappeenranta 8.9.
* 1981 74,80 Hämeenlinna 5.9.
* 1982 76,86 Kotka 10.6.
* 1983 79,40 Anjalankoski 30.8.
* 1984 83,94 Lahti 21.8.
***1985 85,30 Tukholma 31.8.** (vanha keihäsmalli)
***1986 80,48 Stuttgart 27.8.** (uusi keihäsmalli) 
* 1987 79,28 Tukholma 22.8.
* 1988 73,64 Jyväskylä 16.8.
* 1989 76,78 Lapua 27.5.
* 1990 76,30 Oulu 4.8.
* 1992 77,00 Jyväskylä 4.7.
* 1993 76,44 Kotka 14.7.

## Lähteet
*
Abbécourt

**Abbécourt** on kunta Aisnen departementissa Picardiessa, Pohjois-Ranskassa. Kunnassa on 447 asukasta (1999) ja sen pinta-ala on 6 km².

## Lähteet

## Aiheesta muualla
Ambleny

**Ambleny** on Ranskan kunta Hauts-de-Francen alueella Aisnen departementissa maan pohjoisosassa. Se sijaitsee Soissonsin länsipuolella. Kunnan pinta-ala on 17,3 neliökilometriä ja siellä on arviolta 1&nbsp;162 asukasta (vuonna 2016).

Kunnan merkittävimmät nähtävyydet ovat pienestä linnakkeesta säilynyt torni vuodelta 1140 ja kirkko, jota on rakennettu 1100- ja 1500-luvuilla. Ranskalainen 1700- ja 1800-luvuilla elänyt botanisti Pierre Antoine Poiteau on syntyi Amblenyssa.

## Lähteet

## Aiheesta muualla
Nina Luukkainen

**Nina Johanna Luukkainen** (o.s. **Koivumäki**, s. 23. heinäkuuta 1985 Pori) on suomalainen judoka. Hänen sarjansa oli 57&nbsp;kilogrammaa ja vyöarvonsa toinen dan. Luukkainen edusti Tampereen Judoa ja häntä valmensi Tapio Mäntymäki.

Tampereella asuva Luukkainen aloitti judon harrastamisen kuusivuotiaana. Hän saavutti hopeaa alle 17-vuotiaiden Euroopan nuorten olympiapäivillä vuonna 2001. Seuraavana vuonna hän sai alle 20-vuotiaiden EM-hopeaa ja vuonna 2004 samassa ikäluokassa EM-pronssia. Vuonna 2006 hän saavutti EM-hopeaa alle 23-vuotiaiden sarjassa.

Aikuisten arvokilpailuissa Luukkainen sijoittui viidenneksi sekä Tampereen EM-kilpailuissa 2006 että Rio de Janeiron MM-kisoissa 2007. Maailmancup-kilpailuissa hän oli toinen Tallinnassa maaliskuussa 2006 ja Hampurissa helmikuussa 2008. Hän edusti Suomea Pekingin olympialaisissa 2008. Hävittyään avausottelunsa Xu Yanille hän jatkoi keräilyotteluissa, joista voitti ensimmäisen, mutta hävisi toisen pudoten jatkosta .

Luukkainen on voittanut Suomen mestaruuden vuosina 2002, 2004, 2005, 2007 ja 2008. Pohjoismaiden mestaruuden hän voitti 2009.

Luukkainen lopetti kilpailu-uransa vuonna 2009.

## Lähteet
Tomi Saarelma

**Tomi Saarelma** (s. 30. marraskuuta 1988 Hollola) on suomalainen jalkapalloilija, joka on uransa aikana muun muassa edustanut Veikkausliigassa FC Lahtea ja FC KooTeePeetä sekä voittanut Viron Meistriliigan mestaruuden FC Levadian paidassa kaudella 2009.

## Chelsea FC

Lahtelaisessa Reippaassa ja aikaisemmin saman kaupungin Kuusysissä jalkapallo-oppinsa saanut Saarelma muutti 16-vuotiaana Lontooseen ja teki sopimuksen englantilaisen suurseuran Chelsean nuorisoakatemiaan kesällä 2005, jossa hän vietti reilun kaksi vuotta. Brendan Rodgersin valmentamassa akatemiajoukkueessa Saarelman seurana pelasivat muun muassa tulevat Valioliiga-pelaajat Scott Sinclair, Ryan Bertrand ja Jack Cork.

## Veikkausliiga

Alkuvuonna 2008 hän oli näytillä Tommi Kautosen valmentamassa FC KooTeePeessä, jonka kanssa solmi 2-vuotisen sopimuksen. Veikkausliiga-debyyttinsä Saarelma teki kauden avauskierroksella 27.4.2008 Arto Tolsa -areenalla FC Lahtea vastaan. FC KooTeePeen paidassa Saarelmalle kertyi kaudella 2008 26 kierroksen sarjassa lopulta 22 ottelua, joissa syntyi kaksi maalia - molemmat Tampere Unitedia vastaan.

Kaudeksi 2014 Saarelma palasi juurilleen kotikaupunkiinsa, kun FC Lahti ilmoitti solmineensa kauden mittaisen sopimuksen hänen kanssaan. Loukkaantumisten värittämän kauden aikana otteluita Veikkausliigassa kertyi ainoastaan kaksi.

## Regionalliga

Kotkalaisten pudottua Veikkausliigasta kauden 2008 päätteeksi Saarelma siirtyi Saksaan Regional liigaan 1. FC Kleveen. Debyyttinsä Saarelma teki kotiottelussa FSV Oggersheimia vastaan. Tämä jäi hänen ainoaksi viralliseksi otteluksi Klevessä kauden 2009 kevätkierroksella.

## Meistriliiga

FC Levadiaan Saarelma siirtyi kesällä 2009 ja voitti seurassa Viron mestaruuden, Meistriliigan. Sarjaotteluita kertyi 15 ja maalinteossa Saarelma onnistui neljä kertaa. 

Tallinnalaisen Levadian kauteen mahtui myös menestystä UEFA:n seurajoukkuekilpailuissa, kun joukkue kohtasi hallitsevan Puolan mestarin Wisla Krakovan, Unkarin mestarin Debrecenin ja Frank Rijkaardin luotsaamaan Galatasarayn niin Mestarien- kuin Eurooppaliigan karsinnoissa. Huippuhetkenä oli, kun Levadia pudotti Wisla Krakovan jatkosta yhteismaalein 2-1. 

## League Of Ireland

Kaudella 2015 Saarelma liittyi Irlannin pääsarjaseura Galway Unitediin. Debyyttinsä hän teki Longford Townia vastaan ja oli ensimmäisen kerran avauskokoonpanossa vierasottelussa Dundalkia vastaan.

## Promotion League

Saarelma on pelannut Sveitsin kolmannella sarjatasolla, Promotion Leaguessa useissa eri seuroissa. Edustaen seuroja kuten SR Delemont, BSC Old Boys ja FC United Zürich. 

Saarelma on edustanut Suomea myös eri juniorimaajoukkuetasoilla, muun muassa alle 19-vuotiaissa.

## Saavutukset
* Viron mestaruus 2009 
* Viron Cup 2010
* Viron Super Cup 2010

## Lähteet
* Saarelman esittely FC Levadian sivuilla  
### Viitteet

## Aiheesta muualla
* Saarelma FC KooTeePeen sivuilla 
* Saarelma Veikkausliigan sivuilla
* KooTeePee neuvottelee Saarelman kanssa
Falkvarv

**Falkvarv AB ** on vuonna 1987 perustettu telakka Falkenbergissä eteläisessä Ruotsissa. Telakan toimitusjohtaja on Ulf Bogren. Telakka työllistää 21–50 henkilöä. Huippuaikoina luku on enemmän kuin sata. Vuonna 2007 telakan liikevaihto oli 5–10 miljoonaa euroa.

Telakka on erikoistunut laivojen muutos- ja huoltotöihin. Laivat ovat noin 150 metriä pitkiä.

Falkvarv perustettiin **Falkenbergs Varvin** telakan mentyä konkurssiin vuonna 1987.

## Lähteet

## Aiheesta muualla
* Telakan viralliset verkkosivut
Johanna Ylinen

**Johanna Ylinen** (s. 19. heinäkuuta 1984 Pori) on suomalainen judoka. Hänen sarjansa on 63&nbsp;kg ja vyöarvonsa 3. dan. Ylinen edustaa hollolalaista Holjutai-seuraa ja häntä valmentaa Manne Isoranta.

Lahdessa asuva Ylinen aloitti judon harrastamisen vuonna 1994. Hän voitti alle 17-vuotiaiden Euroopan mestaruuden vuonna 2000. Kaksi vuotta myöhemmin hän sai EM-pronssia alle 20-vuotiaiden ikäluokassa ja vuonna 2004 EM-hopeaa alle 23-vuotiaissa. Samana vuonna hän oli aikuisten EM-kilpailuissa seitsemäs. Vuonna 2005 Ylinen oli yhdeksäs sekä EM- että MM-kilpailuissa. Vuonna 2007 hän sijoittui toiseksi Pekingin esiolympialaisissa . Lisäksi hän oli maailmancupin kilpailuissa toinen Tallinnassa ja kolmas Prahassa. Vuonna 2008 hän oli kolmas Sofian maailmancupissa. Hän edusti Suomea Pekingin olympialaisissa 2008 pudoten jatkosta ensimmäisen ottelun jälkeen . Hän sijoittui yhdeksänneksi Rotterdamin 2009 ja Tokion 2010 MM-kilpailuissa. Moskovan Grand Slam -kilpailussa 2010 hän oli kolmas. Hän voitti ensimmäisen maailmancupkilpailunsa Minskissä 2011. Tšeljabinskin EM-kilpailuissa 2012 hän oli seitsemäs ja Tallinnan maailmancupissa toinen. Kaikkiaan Ylisen meriittilistalla on maailmancuptason kilpailuista yksi kulta, kaksi hopeaa ja kaksi pronssia sekä Grand Prix -kilpailuista yksi pronssi. Muista kansainvälisen tason kilpailuista on useita mitalisijoituksia. Lontoon olympialaisissa hän putosi jatkosta ensimmäisen ottelun jälkeen. 

Ylinen on voittanut aikuisten Suomen mestaruuden vuosina 2004–2008, 2010, 2011 ja 2012, yhteensä kahdeksan kertaa sekä Pohjoismaiden mestaruuden 2004 ja 2009.

Kansainvälisen kilpailu-uransa Ylinen päätti syksyllä 2012.

Judouran jälkeen Ylinen on voittanut MM-mitaleja Sambopainissa ja SM-mitaleita painonnostossa. Lisäksi hänellä on naispainin SM-kulta vuodelta 2006.

## Lähteet
*Profiili www.judoinside.com-sivustolla 
*Johanna Ylisen ja muun Lontoon olympiajoukkueen esittely Judoliiton sivustolla 
*[Johanna Ylisen esittely Savon Sanomissa](http://www.savonsanomat.fi/teemat/olympialaiset/joukkue/johanna-ylinen(145739).ece)

### Viitteet
Kellohattu

**Kellohattu** on soittokellon muotoinen hattu, joka oli suosituimmillaan 1920-luvulla. Sen englanninkielinen nimitys on *the cloche hat*; *cloche* on ranskaa ja tarkoittaa kirkonkelloa. Kellohatut valmistettiin yleisimmin huovasta, jolloin niistä tuli helpommin pään muotoon mukautuvia. Hattu oli suunniteltu varjostamaan otsaa, jolloin sen käyttäjän silmät jäivät vain vähän lierin alapuolelle.

Kellohattuihin kiinnitettiin usein erilaisia nauhoja välittämään viestejä kantajastaan. Yleisiä viestejä olivat esimerkiksi nuolenmuotoinen nauha, joka osoitti kantajansa olevan vielä naimaton mutta seurustelevan jonkun kanssa sekä solmittu nauha, joka viittasi kantajansa solmineen avioliiton. Runsaasti koristeltu rusetti tai ruusuke kertoi kantajansa olevan seurustelusta kiinnostunut naimaton yksineläjä.

Kellohattujen suosio ja vaikutukset olivat valtaisat. Haute couture -muotisuunnittelijat, kuten Jeanne Lanvin ja Edward Molyneux avasivat ateljeita, joiden tavoitteena oli koota hatunvalmistajia yhteen tuottamaan hattuja massatuotantona. Hattumuoti loi jopa uusia hiustyylejä: Eton cropin – lyhyen, sileäsuortuvaisen kampauksen, jonka näyttelijä ja laulaja Josephine Baker teki tunnetuksi.

1980-luvun lopulla kehitettiin kellohatusta uusia muunnelmia, kuten Patrick Kellyn versio, jossa on napitettu lieri. Muunnelmat elvyttivät hieman yleistä kiinnostusta kellohattuja kohtaan.
Helsingin Lipputehdas

**Helsingin Lipputehdas Oy** on Helsingin Pitäjänmäessä toimiva PK-yritys, joka on toiminut vuodesta 1981. Yritys on keskittynyt erityisesti lippujen, viirien sekä mainoskankaiden valmistukseen ja myyntiin Suomen ja kansainvälisille markkinoille. Sen tuotteet ovat Suomalaisen työn liiton hyväksymiä Avainlippu-tuotteita.

Vuonna 2007 yrityksen liikevaihto oli 1,11 miljoonaa euroa ja henkilöstömäärä 11. Vuonna 2011 liikevaihto oli 934 000 euroa.

## Lähteet

## Aiheesta muualla
* Yrityksen sivut
Suomi-rock ’84

**Suomi-rock ’84** on Poko Rekordsin julkaiseman Suomi-rock -kokoelmalevysarjan seitsemäs osa. Se julkaistiin 26.9.1994. Kokoelma sisältää suomirock-hittejä vuodelta 1984.

## Kappaleet

# Popeda: "Matkalla Alabamaan"
# Tavaramarkkinat: "Kaupungin yksiöt"
# Hanoi Rocks: "Don´t You Ever Leave Me"
# Eppu Normaali: "Nyt reppuni jupiset riimisi rupiset"
# Topi Sorsakoski & Agents: "Itämaista rakkautta"
# Sielun Veljet: "Aina nälkä"
# Yö: "Joutsenlaulu"
# Catwalk: "Fire"
# Pate Mustajärvi: "Tuhkaa"
# Cartoon Rockers: "Prostitute"
# J. Karjalainen ja Mustat Lasit: "Oi mikä ihana ilta"
# Hector: "Takorautaa"
# SIG: "Sadan vuoden yksinäisyys"
# Ragnar Hare: "Bit"
# Rubbish: "Elämän lanka"
# Burundi: "Siivet"
# Eppu Normaali: "Pimeyden tango"
# Belaboris: "Rakkauden jälkeen"
# Popeda: "Sukset (vaikeata tämä hiihtäminen)"

## Katso myös

* Suomi-rock -sarjan muut julkaisut
Dino Jelusić

**Dino Jelusić** (s. 4. kesäkuuta 1992 Požega, Kroatia) on kroatialainen muusikko ja lauluntekijä. Hän on ensimmäinen Lasten Eurovision laulukilpailun voittaja kappaleella ”Ti si moja prva ljubav” vuonna 2003.

Jelusić asuu Zagrebissa vanhempiensa, nuoremman sisarensa Lorenan sekä Bruno-taaperon kanssa.

## Diskografia
### singlet
* *Sjaj u očima* (2013)
* *Ovo je moj svijet/Livin my own life* (2013)
* *Prošao sam sve/I survived (260 days)* (2013)
* *Grad Heroja* (2013)
* *Otkazani let* (2014)
* *Walk on the otherside* (2014)
* *Bad to the Bone* (2014)

### Albumit
* *No.1* (2004)
* *Living my own life* (2011)
* *Synkropation* (2013)
Lähde:

## Lähteet

## Aiheesta muualla
*
Lara Stock

**Lara Stock** (s. 26. toukokuuta 1992) on kroatialais-saksalainen shakinpelaaja. Hän voitti alle 10-vuotiaiden tyttöjen maailmanmestaruuden vuonna 2002 sekä alle 12-vuotiaiden tyttöjen Euroopan mestaruuden vuonna 2004.

Stockilla on myös FIDE:n naissuurmestarin arvo.

## Lähteet

## Aiheesta muualla
*
Vympel K-13

**Vympel K-13**, tunnettu myös nimillä *R-3S*, Object 310 () on Neuvostoliitossa vuonna 1958 kehitetty ilmataisteluohjus, jota alettiin asentaa hävittäjiin 1960. Vuonna 1962 ohjusta alettiin tuottaa suuria määriä. Ohjus on yksi eniten käytetyistä ilmasta ilmaan-ohjuksista, ja siitä on kehitetty neljä versiota.

Alkuperäinen Vympel on kopio amerikkalaisesta AIM-9 Sidewinderistä. Se lienee joutunut venäläisten haltuun, kun taiwanilainen hävittäjä ampui kiinalaiseen MiG-hävittäjään ohjuksen, joka ei räjähtänyt. Kiina ja Neuvostoliitto olivat vielä tuolloin hyvissä väleissä, ja näin venäläiset saivat länsimaisen ohjuksen käyttöönsä. Toropovin insinööritoimisto teki Sidewinder-ohjuksesta kopion, josta tuli Vympel K-13. Kiinalaiset valmistivat ohjuksesta oman PL-2 –versionsa.

Varhaisimmissa Vympel –malleissa oli suihkumoottoreiden lämmön havaitseva sensori. Ohjuksessa on niin sanottu lähestymiskytkin, joka räjäyttää taistelukärjen jo ennen kuin ohjus osuu kohteeseensa. Ohjuksen kantama on noin 8 km ja nopeus on 2,5-kertainen äänennopeus.

## Aiheesta muualla
Randy Harrison

**Randolph Clarke ”Randy” Harrison** (s. 2. marraskuuta 1977, Nashua, New Hampshire) on yhdysvaltalainen näyttelijä. Parhaiten hänet tunnetaan roolistaan Justin Taylorina sarjassa *[[Älä kerro äidille 2|Älä kerro äidille]]*.

## Varhaiset vaiheet

Harrison syntyi New Hampshiressa, mutta muutti 11-vuotiaana Alpharettan kaupunkiin Georgiaan ja kävi Pace Academyn yksityiskoulua pääkaupungissa Atlantassa. Harrisonin isä on suuren paperialan yrityksen toimitusjohtaja, ja äitiään hän on kuvaillut "pysäytetyksi taiteilijaksi." Hänen ainoa sisaruksena, vanhempi veli, työskentelee pankinjohtajana.

Harrison kävi Cincinnatin yliopistoa, jossa hän opiskeli musiikkilinjalla ja valmistui lopulta taiteen kandidaatiksi erikoistuneena teatterimusikaaleihin. Opiskeluaikanaan hän tähditti useita koulun produktioita kuten *Hello Again*, *Shopping and Fucking* ja *Children of Eden*. Lisäksi hänellä oli rooleja ympäri maata erilaisissa teattereissa. Tänä aikana Harrison näyttelikin muun muassa näytelmissä *Violet*, *West Side Story*, *1776*, *Kesäyön unelma*, *The Real Inspector Hound* ja *A Cheerer Evening*.

## Ura

Vuonna 2000 Harrison teki ensimmäisen televisioesiintymisensä draamakomediassa *Älä kerro äidille*, jossa hän näytteli viiden tuotantokauden ajan Justin Tayloria. Roolihahmonsa tavoin myös Harrison on homoseksuaali, ja hän saikin asialla suurta mediahuomiota.

Vuonna 2002 Harrison näytteli Seania televisioelokuvassa *Bang Bang You're Dead*, ja vuonna 2010 Harrison esitti Brutusta Patrick Donelleyn postmodernissa versiossa *Julius Cesarista*.

## Yksityiselämä

Vuosina 2002-2008 Harrison seurusteli toimittaja Simon Dumencon kanssa. He tapasivat Dumencon haastatellessa näyttelijää lehteen *New York*. Nykyään Harrison asuu Williamsburgin kaupunginosassa Brooklynin alueella New Yorkissa. Hänellä on kaksi kissaa, Ella ja Aggie.

## Lähteet

## Aiheesta muualla

*
Suomi-rock ’82

**Suomi-rock ’82** on Poko Rekordsin julkaiseman Suomi-rock -kokoelmalevysarjan viides osa. Se julkaistiin 26. syyskuuta 1994. Kokoelma sisältää suomirock-hittejä vuodelta 1982.

## Kappaleet

# Eppu Normaali: ”Murheellisten laulujen maa”
# Tuomari Nurmio: ”Punainen planeetta”
# J. Karjalainen: ”Ankkurinappi”
# Rauli Badding Somerjoki: ”Ikkunaprinsessa”
# Kari Peitsamo Revival: ”Jytäorkesteri tulee taas”
# Hector: ”Piironginjalka”
# Dave Lindholm: ”Sitähän se kaikki”
# Rudi: ”Taivas saa odottaa”
# Kaukanapoissa: ”Yökerho”
# Hassisen Kone: ”Levottomat jalat”
# Kupruileva Elefantti: ”Eläimellinen rytmi”
# Vandaalit: ”Heikot sortuu elon tiellä”
# Jerry Sultsina: ”Nykyajan nymfomaani”
# Slippers: ”Rockin With My Baby”
# Organ: ”Organ”
# Belaboris: ”Kuolleet peilit”
# Hassisen Kone: ”Hiljaa virtaa veri”
# Musta Paraati: ”Romanssi”
# Martiz: ”Hietaniemen biitsi”
# Terveet Kädet: ”Tornion kevät”
Lauluja rakastamisen vaikeudesta

**Lauluja rakastamisen vaikeudesta** on Johanna Kustannuksen kokoelmalevysarja.

## Sarjan kokoelmat
* Rauli Badding Somerjoki: Lauluja rakastamisen vaikeudesta (1988)
*Kauko Röyhkä: Lauluja rakastamisen vaikeudesta (1989)
* Juice Leskinen: Lauluja rakastamisen vaikeudesta (1994)
* Freud Marx Engels & Jung: Lauluja rakastamisen vaikeudesta (1995)
* Hector: Lauluja rakastamisen vaikeudesta (1999)
* Leevi and the Leavings: Lauluja rakastamisen vaikeudesta (1999)
* Vesa-Matti Loiri: Lauluja rakastamisen vaikeudesta (1999)
* Anneli Saaristo: Lauluja rakastamisen vaikeudesta (1999)
* SIG: Lauluja rakastamisen vaikeudesta (1999)
* Rauli Badding Somerjoki: Lauluja rakastamisen vaikeudesta (1999)
* Tuomari Nurmio: Lauluja rakastamisen vaikeudesta (1999)
* Marko Haavisto: Lauluja rakastamisen vaikeudesta (2003)
* Dave Lindholm: Lauluja rakastamisen vaikeudesta (2006)
* Sleepy Sleepers: Lauluja rakastamisen vaikeudesta (2006)
Peter Paige

**Peter Michael Paige** (s. 20. kesäkuuta 1969, Hartford, Connecticut) on yhdysvaltalainen näyttelijä, ohjaaja ja käsikirjoittaja. Parhaiten hänen tunnetaan roolistaan Emmett Honeycuttina sarjassa *[[Älä kerro äidille 2|Älä kerro äidille]]*.

## Ura

Paige valmistui Bostonin yliopiston teatterlinjalta taiteen kandidaatin tutkinnolla.

Paige tunnetaan parhaiten sarjan *Älä kerro äidille* päähenkilöjoukon Emmett Honeycuttina, jota hän näytteli koko sarjan ajan eli yhteensä viiden tuotantokauden verran. Lisäksi hän on näytellyt sarjoissa *[[Will & Grace]]*, *Time of Your Life*, *Girlfriends*, *Caroline In The City*, *[[American Dad!]]*, *Related*, *[[Greyn Anatomia]]* ja *[[Ilman johtolankaa]]*. Hän on myös vieraillut muun muassa sarjoissa *[[Hei, olen Susan]]*, ** ja *[[Bones]]*.

## Aiheesta muualla
* 
* Peter Paigen kotisivut
Forbes March

**Forbes March** (s. 12. toukokuuta 1973) on Englannissa syntynyt kanadalainen näyttelijä. Hänet tunnetaan rooleista televisiosarjoissa *[[All My Children]]*, *Mutant X* (2001–2004) ja *[[One Life to Live]]*. 

March on lopettanut näyttelijänuransa ja perustanut yrityksen, joka kerää käytettyä ruokaöljyä ravintoloista kierrätettäväksi biopolttoaineiden valmistukseen.

## Lähteet

## Aiheesta muualla
*
Sormikiharat

**Sormikiharat** on eräs hiusten kihartamismenetelmä, joka on ollut suosittu 1920–1930-luvuilla sekä 1990-luvun lopulla Pohjois-Amerikassa ja Euroopassa.

Prosessissa hiuksia kierretään sormien ympäri ja niitä kammataan vastakkaiseen suuntaan kiharoiden muodostumiseksi. Hiuksiin lisätään kosteusvoidetta kampauksen säilyttämiseksi.

Hiuskihartimet syrjäyttivät lopulta tämän kotikutoisen menetelmän.

Sormin kihartamista käytetään yhä kuitenkin hiusten pitämiseksi järjestyksessä niitä muotoiltaessa. Useimmissa kampaamokouluissa sormin kihartamista opetetaan ja kokeillaan yhä, koska se auttaa oppilasta hiusten muotoilussa ja suoristamisessa.
Osvaldo Reig

**Osvaldo Alfredo Reig** (14. elokuuta 1929 – 13. maaliskuuta 1992) oli argentiinalainen paleontologi, joka muun muassa kuvasi ja nimesi *[[Herrerasaurus|Herrerasauruksen]]*. Hänet valittiin vuonna 1986 Kehittyvän maailman tiedeakatemian (ent. Kolmannen maailman tiedeakatemia) jäseneksi.

## Lähteet
Michael Uslan

**Michael E. Uslan** (s. 2. kesäkuuta 1951 Cedar Grove, New Jersey, Yhdysvallat) on yhdysvaltalainen televisio- ja elokuvatuottaja, joka on ollut Batman aiheisten elokuvien tuotannossa mukana vuodesta 1989 lähtien. Hänet palkittiin Daytime Emmyllä vuonna 1995 animaatiosarjasta Where on Earth Is Carmen Sandiego?.

Uslan toimi myös opettajana Indianan yliopistossa, jossa hän opetti sarjakuvien historiasta,  kansantarinoista, taiteesta, sosiologiasta, psykologiasta ja kirjallisuudesta. Samassa koulussa Uslan opiskeli nuorempana lakia.

## Aiheesta muualla
*
Juva (Halikko)

**Juva** on kylä Halikon kunnan pohjoisosassa Vaskiolla. Kylä sijaitsee Halikonjoen yläjuoksulla sen läntisellä puolella. Kyläalueeseen kuuluu kapea ja pitkä maakaistale, joka jatkuu luoteeseen aina Kumionojaan saakka. Juvan nykyinen asutus on keskittynyt Pitkäojantien varteen.

Juva on Melkolan tytärkylä. Omaksi kyläkseen Juva lienee kehittynyt 1300–1400-lukujen aikana. Kylässä oli 1500-luvulla kaksi tilaa, joista toinen kuului Perniön Melkkilän kartanolle. Kylän molemmat tilat siirtyivät Joensuun kartanon omistukseen 1700-luvun loppuun mennessä. Juvan alkuperäinen kyläkeskus sijaitsi hieman etelämpänä keskellä nykyisiä peltoja. Kyläkeskuksesta oli tie ja silta Halikonjoen yli Sahan kylään. Isojaon 1780–1781 jälkeen maatilat siirrettiin omien maidensa keskelle ja perinteinen kylärakenne rikkoutui.

## Lähteet
Ilkka Haikala

**Ilkka Juhani Haikala** (20. maaliskuuta 1952 Helsinki – 20. joulukuuta 2010 Helsinki) oli Tampereen teknillisen yliopiston professori.

## Opinnot ja työura
Ylioppilaaksi Haikala pääsi Töölön yhteislyseosta vuonna 1971. Hän aloitti opinnot Helsingin yliopiston tietojenkäsittelyopin laitoksella samana vuonna, valmistuen sieltä filosofian kandidaatiksi 1979, lisensiaatiksi 1985 ja tohtoriksi 1986. Jo vuodesta 1974 alkaen hän oli toiminut yliopistossa tuntiopettajana, lehtorina, yliassistenttina, tutkijana, suunnittelijana ja vanhempana suunnittelijana. Hänen työtehtäviinsä kuuluivat opetus, tutkimus ja käytännön ohjelmistoprojektit. Tutkimuksen ja opetuksen kohteiksi valikoituivat käyttöjärjestelmät, suorituskykyanalyysi ja myöhemmin ohjelmistotuotannon menetelmät. 

Väiteltyään Haikala siirtyi Tampereen teknillisen korkeakoulun (nyk. Tampereen teknillinen yliopisto) ohjelmistotekniikan laitokselle hoitamaan apulaisprofessuuria ja sittemmin professuuria. Syksystä 1991 hänet nimitettiin ohjelmistotekniikan määräaikaiseen professorin virkaan opetusalana "ohjelmistotekniikka, erityisesti ohjelmistotuotantoon liittyvät kysymykset". Viisi vuotta myöhemmin virka vakinaistettiin. Tampereella työskennellessään Haikala ehti ohjata yli 900 diplomityötä. Tämä kuvastaa osaltaan hänen merkitystään ohjelmistotyön käytäntöjen opettajana, mihin hän paneutui myös ohjelmistoammattilaisten täydennyskoulutuksesta vastaavana henkilönä. 

## Kirjallinen tuotanto
Haikala kirjoitti useita tieteellisiä artikkeleita ja kolme kirjaa, joista on otettu useampia painoksia:
*
*
*
* 

## Henkilötietoja

Haikalan vanhemmat olivat professori Eino Haikala ja yo-merkonomi Marja Emilia Inkeri Henttu.  Haikala oli sotilasarvoltaan reservin luutnantti (1989). Hän oli naimisissa vuodesta 1974 alkaen Eva Maria Inkeri Hytin kanssa, perheeseen syntyi kolme lasta. Haikalan harrastuksiin kuuluivat puutarhanhoito, lampaankasvatus, kirjallisuus, huonekalujen nikkarointi ja sienet. Näitä harrastuksia yhdisti hänen Längelmäeltä hankkimansa pientila. Leskeksi jäätyään Haikala avioitui Pirjo Liinamon kanssa. 

## Lähteet
* Hannu Jaakkola, Reino Kurki-Suonio, Tommi Mikkonen 2011. Professori Ilkka Haikalan muistokirjoitus. Helsingin Sanomat, 3.1.2011. Sivu C4.  Artikkelin verkkoversio
* Sivu 95.
Joseph Kerwin

**Joseph Peter Kerwin** (s. 19. helmikuuta 1932) on yhdysvaltalainen astronautti, joka osallistui Skylab 2 -lennolle 1973. Hän valmistui lääkäriksi, työskenteli kapteenina laivastossa ja hänet valittiin NASA:n astronauttiohjelmaan vuonna 1965.

Sittemmin Kerwin on muun muassa työskennellyt Lockheed Corporationin palveluksessa.
Shuggie Otis

**Johnny Alexander Veliotes** eli **Shuggie Otis** (s. 30. marraskuuta 1953) on yhdysvaltalainen muusikko. Hän on muun muassa levyttänyt Frank Zappan kanssa ja säveltänyt The Brothers Johnsonin versiona tunnetuksi tulleen "Strawberry Letter 23:n". 

Shuggie Otis syntyi Los Angelesissa Johnny Otisin poikana.

## Katso myös

* *[[Great Rhythm & Blues Vol. 1 (Louis Jordan)]]*
* *[[Great Rhythm & Blues Vol. 4 (Joe Turner)]]*
Dartford

**Dartford** on noin  asukkaan kaupunki ja  asukkaan kaupunkipiiri (*borough*) Kentin kreivikunnassa Kaakkois-Englannissa. Se sijaitsee Suur-Lontoon itäreunalla Thamesin etelärannalla. Kaupunkipiiriin kuuluu yhteensä kahdeksan kuntaa (*civil parish*). Dartfordin kaupunki on suoraan kaupunkipiirin alaisuudessa eikä sillä ole kunnallista itsehallintoa (*unparished area*).

Dartfordin keskusta sijaitsee laaksossa, jonka läpi virtaa Darentjoki. Dartford on tärkeä rautateiden solmukohta.

Dartfordista tuli keskiajalla kauppala. Vuonna 1801 kaupungin asukasluku oli noin . Nykyisin kaupungista käydään suurin joukoin Suur-Lontoossa töissä.

Dartfordin yhteistyökaupunkeja ovat saksalainen Hanau, alankomaalainen Capelle aan den IJssel, Viron pääkaupunki Tallinna ja ranskalainen Gravelines.

## Kuuluisia asukkaita
*Malcolm Allison (1927–), jalkapalloilija ja manageri
*Anna Kleveläinen (1515–1557), Henrik VIII:n neljäs vaimo
*Andrea Arnold (1961–), elokuvatuottaja
*Simon Beale (1972–), radiojuontaja
*Peter Blake (1932–), popartisti
*Graham Dilley (1959–), kriketinpelaaja
*Ivor Gurney (1890–1937), säveltäjä ja runoilija
*Henry Havelock (1795–1857), brittiläinen kenraali
*Mark Homer, näyttelijä
*Henry Ambrose Hunt (1866–1946), meteorologi
*Mick Jagger (1943–), The Rolling Stonesin laulaja
*Keith Richards (1943–), The Rolling Stonesin kitaristi
*Glen Johnson (1984–), jalkapalloilija
*Sidney Keyes (1922–1943), sotarunoilija
*John Latham (1743–1837), ornitologi, lääkäri
*Min Patel (1970–), kriketinpelaaja
*Chris Pearson, DJ
*John Rushby, atk-tutkija
*Paul Samson (1953–2002), rockkitaristi
*Alec Stock (1917–2001), jalkapalloilija ja manageri
*Alfred Sturge (1816–1901), pastori ja lähetyssaarnaaja
*Margaret Thatcher (1925–2013), Britannian entinen pääministeri
*Pete Tong, DJ
*Richard Trevithick (1771–1833), keksijä ja kaivosinsinööri
*William James Erasmus Wilson (1809–1884), kirurgi

## Lähteet

## Aiheesta muualla

* The Dartford Community Website  
* Dartfordin paikallishistoria
Nordic Trucker Line

**Nordic Trucker Line** oli vuosina 1997–1998 toiminut ruotsalainen varustamo. Yrityksen perusti Gustav Myrsten. Vuonna 1997 yritys vuokrasi gotlantilaisen Rederi AB Gotland -varustamon uudisrakennuksen, M/S Gotlandin ja asetti sen liikennöimään linjalle Oxelösund–Pietari. Muutaman kuukauden kuluttua yritys vaihtoi aluksen M/S Seawind II:en, koska M/S Gotlandin vuokraaminen oli kallista. Vuoden 1997 lopussa Nordic Trucker Line vaihtoi liikenteen Oxelösundista pääkaupunkiin Tukholmaan. Seuraavana vuonna liikenne lopetettiin kannattamattomana. Myös Pietarin satamassa toimisessa oli ongelmia ja lisäksi rahtimäärät eivät olleet riittäviä.

## Laivasto

*M/S Gotland – (1997)
*M/S Seawind II – (1997)
*M/S Inzhener – (1997–1998)

## Lähteet
Aarre Viinikanoja

**Varma Aarre Johannes Viinikanoja** (9. tammikuuta 1918 Oulu – 27. tammikuuta 1981Porvoo) oli suomalainen taidemaalari. Viinikanoja opiskeli Vapaassa taidekoulussa vuosina 1940–1941.

Viinikanoja debytoi taiteilijana Oulussa vuonna 1953. Hän osallistui Suomen Taiteilijain näyttelyihin, Suomen taideakatemian 3-vuotisnäyttelyihin ja moniin kansainvälisiin näyttelyihin. Hänet sai diplomeja, mitaleja ja kunniapalkintoja muun muassa Lontoon biennaalissa Englannissa vuonna 1971, Palme d'Or -näyttelyssä Ranskassa vuonna 1974 ja Accademia Roma -näyttelyssä Italiassa vuonna 1972.

Aluksi Aarre Viinikanoja toimi taiteilijana rakennustyömiehen päivätyön ohella ja sen jälkeen kaksi vuosikymmentä vapaana taiteilijana. Päivätyönsä hän teki Porvoossa. Hänen vaimolla oli Porvoon Kukka ja Taide -niminen kukkakauppa, missä pienempiä töitä oli näytteillä ja myytävänä. Hänen isokokoisemmat työnsä eivät tähän tilaan mahtuneet.

Usein hän luonnosteli työt Kuusamon kesämökillä ja toteutti ne talven aikana Porvoossa. Monet maalaukset kuvaavat Lapin ja Kuusamon maisemia. Pari viimeistä vuottaan hän asui Oulussa, mutta muutti marraskuussa 1980 takaisin Porvooseen jatkaakseen työtään itse rakentamassaan talossa ja ateljeessa.

## Lähteet
* Kuvataiteilijamatrikkeli
* Muistokirjoitus, Helsingin Sanomat 31.1.1981
Erik Cole

**Erik Cole** (s. 6. marraskuuta 1978 Oswego, New York) on yhdysvaltalainen jääkiekkoilija, joka edustaa Detroit Red Wingsiä. Cole on voittanut urallaan Stanley Cupin ja Saksan mestaruuden.

## Ura
### Seuraura
Cole siirtyi kaudeksi 1997–1998 NCAA:n alaiseen ECAC-yliopistosarjaan Clarksonin yliopiston joukkueeseen. Hän jakoi Willie Mitchellin kanssa ECAC:n vuoden tulokkaan tittelin ja Carolina Hurricanes varasi Colen NHL:ään  kolmannella kierroksella numerolla 71. Seuraavat kaksi kautta Cole pelasi kuitenkin vieelä Clarksonin yliopistossa. Kaudella 1998–1999 Cole teki 22 maalia ja jakoi ECAC:n maalintekijätilaston voiton. Hänet valittiin kauden päätteeksi ECAC:n tähdistökentälliseen. Kolmannella kaudellaan Cole oli ECAC:n kakkostähdistössä.

Cole siirtyi ammattilaiskaukaloihin vielä kolmannen ECAC-kautensa päätteeksi keväällä 2000, kun hän pelasi loppukauden Carolinan farmijoukkueessa IHL-liigan Cincinnati Cyclonesissa. Seuraavan kauden Cole pelasi kokonaisuudessa IHL:ssa ja ansaitsi itselleen paikan Carolinasta kaudeksi 2001–2002. Cole oli NHL-tulokkaiden parhaimmistoa, kun hän voitti tulokkaiden taklaustilaston ja oli pistetilastossa neljäs (16+24). Carolina eteni keväällä 2002 Stanley Cup -finaaleihin, mutta hävisi Detroit Red Wingsille.

Seuraavalla kaudella Cole kärsi pohjeluun murtumisesta ja hän joutui jättämään väliin myös n yhteydessä pelatun nuorten tähtien YoungStars-ottelun. Cole palasi uudelleen huippukuntoon kaudella 2003–2004, jolloin hän teki 42 pistettä, vaikka Carolina jäi pudotuspelien ulkopuolelle. Työsulkukaudella Cole pelasi Saksan DEL-liigassa Eisbären Berlinissä. Hänet valittiin Saksassa pudotuspelien parhaimmaksi pelaajaksi, kun Eisbären voitti Saksan-mestaruuden.

Kaudella 2005–2006 Colen niskanikama murtui Brooks Orpikin taklauksen seurauksena. Hän oli loukkaantuessaan maaliskuussa tehnyt jo henkilökohtaisen piste-ennätyksensä (60 pistettä). Cole palasi Carolinan kokoonpanoon vasta Stanley Cup -finaalien kuudenteen peliin. Carolina voitti lopulta Stanley Cup -mestaruuden kotijäällään seitsemännessä pelissä.

Cole rikkoi piste-ennätyksensä kaudella 2006–2007, kun hän teki 61 pistettä kauden aikana, mutta seuraavalla kaudella Colen pistemäärä tippui 51 pisteeseen. Kesällä 2008 Edmonton Oilers hankki Colen Carolinasta vaihdossa Joni Pitkäseen. Cole ei pelannut koko kautta 2008–2009 Edmontonissa, sillä hänet kaupattiin takaisin Carolinaan maaliskuussa 2009 siirtorajan lopulla. Edmonton sai vaihtokaupassa Patrick O'Sullivanin, jonka Carolina oli hankkinut hetkeä aiemmin Los Angeles Kingsistä vaihdossa Justin Williamsiin.

### Maajoukkueura
Cole edusti ensimmäisen kerran Yhdysvaltoja arvoturnauksessa MM-kilpailuissa 2005. Hän teki seitsemässä ottelussa kuusi pistettä. Hän pelasi Yhdysvaltain puolesta myös talviolympialaisissa 2006 ja MM-kilpailuissa 2007.

## Lähteet

## Aiheesta muualla
*
Kalle Aukusti Poukka

**Kalle Aukusti Poukka** (2. huhtikuuta 1882 Tottijärvi – 20. joulukuuta 1935 Helsinki) oli suomalainen matemaatikko ja Teknillisen korkeakoulun mekaniikan professori.

Poukan vanhemmat olivat maanviljelijä Kalle Mattila (Poukka) ja Wilhelmina Tolppa. Hän pääsi ylioppilaaksi vuonna 1900 ja valmistui Helsingin yliopistosta filosofian kandidaatiksi 1903, filosofian lisensiaatiksi 1907 sekä filosofian maisteriksi ja tohtoriksi 1907. Poukka opiskeli Göttingenin yliopistossa kesäisin 1905-1907 ja hän teki opintomatkoja Euroopan eri maihin vuosina 1912-1930.

Poukka luennoi matematiikasta Helsingin yliopistossa 1907–1910 ja hän toimi Teknillisen korkeakoulun apuopettajana 1907–1910. Poukka oli Lapuan yhteiskoulun johtajana 1910–1912, Tampereen kauppaoppilaitoksen opettajana 1912–1926, Tampereen teknillisen opiston tuntiopettajana 1913–1919, Tampereen klassillisen lyseon vanhempana lehtorina 1916–1919 sekä Tampereen teknillisen oppilaitoksen matematiikan ja mekaniikan yliopettajana ja johtajana 1919–1926. Hän oli Teknillisen korkeakoulun mekaniikan professorina 1926–1935.

Poukka julkaisi koti- ja ulkomaisissa aikakauskirjoissa useita tieteellisiä tutkielmia matematiikan ja mekaniikan alalta sekä kirjoitti oppikirjoja näiltä aloilta.

Poukka oli Tampereen kaupunginvaltuuston jäsenenä ja eri kunnallisten kautakuniten jäsenenä ja puheenjohtajana. Hän oli Suomalaisen Tiedeakatemian jäsen vuodesta 1928 ja akatemian rahastonhoitaja vuodesta 1932. Hän oli naimisissa vuodesta 1912 Ina Irene Vikholmin kanssa. Hänen poikansa Pentti Poukka oli Uuden Suomen päätoimittaja ja Helsingin kaupunginvaltuuston puheenjohtaja.

## Julkaisuja
* *Über die Cauchy'schen reziproken Funktionen und deren Anwendung auf die analytische Fortsetzung der Taylor'schen Reihe*, Helsingin yliopiston väitöskirja. Helsingfors 1907
* *Finanssi- ja vakuutuslaskennon alkeet*. Gummerus 1915
* *Kauppalaskento: oppi- ja esimerkkikirja*. Gummerus 1916, 4. painos 1936 ja uud. painokset toisena tekijänä L. K. Tuorila, 10. painos 1956
* *Uusi kertolaskumenetelmä : tauluineen*. WSOY 1929
* *Algebra. 1, Keskikoulun oppikirja*; tekijät Niilo Kallio, K. A. Puokka.  Otava 1933, 7. painos 1948
* *Viisidesimaaliset logaritmitaulut*; toim. Niilo Kallio, K. A. Puokka.  Otava 1935
* *Algebra. 2, Lukioluokkain oppikirja: pitempi ja lyhyempi oppimäärä*; tekijät Niilo Kallio, K. A. Puokka.  2. painos Otava 1939, 4. painos 1945

## Lähteet
Julie Lemieux

**Julie Lemieux** (s. 4. joulukuuta 1962 Toronto, Ontario, Kanada) on kanadalainen ääninäyttelijä, joka huomioitiin Elan-ehdokkuudella animaatiosarjasta Wilbur. Hän on uransa aikana tehnyt useita dubbauksia, sekä alkuperäisiä äänirooleja animaatioihin.

## Aiheesta muualla
* TV.com 
* Voice Chasers 
* CrystalAcids
Logroñés CF

**Logroñés Club de Fútbol** oli jalkapalloseura Logroñon kaupungista Espanjasta. Se pelasi kotiottelunsa 15&nbsp;963-paikkaisella Las Gaunasilla, joka on rakennettu vuonna 2002. Kaupungin toiset joukkueet ovat CD Logroñés ja UD Logroñés. 

## Historia

Logroñés Club de Fútbol on perustettu vuonna 2000, jolloin joukkue tunnettiin nimellä Club Deportivo Recreación de La Rioja, lyhyemmin CD Recreación.
Kaudella 2003–2004 joukkue pelasi ensimmäistä kertaa Segunda B:ssä. Vuonna 2005 joukkueen nimi vaihtui Logroñés Club de Fútboliksi. Kauden 2007–2008 päätteeksi joukkue ei pystynyt säilyttämään sarjapaikkaansa Segunda B:ssä ja putosi täten Tercera Divisióniin.

Joukkue lakkautettiin vuonna 2008.

## Aiheesta muualla

* Logroñes CF:n virallinen kotisivu
Sainthelenantylli

**Sainthelenantylli** (*Charadrius sanctaehelenae*) on vaarantunut Saint Helenalla elävä kahlaajalintu. Laji on viimeinen saaren endeemisistä maalinnuista.

Kooltaan sainthelenantylli on noin 15&nbsp;cm. Lajin vatsa on väriltään kellertävä lukuun ottamatta valkoista alaperää. Linnun selkä ja päälaki ovat ruskeankirjavat. Sainthelenantyllillä on nokasta niskaan ulottuva musta naamio, jonka rikkoo valkoinen otsalaikku. Laji muistuttaa afrikantylliä (*Charadrius pecuarius*), mutta on sitä suurempi ja sainthelenantyllin nokka ja jalat ovat pidemmät kuin afrikantyllillä. Lajin ääni on lyhyt *kii-vit*.

Sainthelenantyllit elävät suurimmaksi osaksi suhteellisen kuivilla ja avoimilla laidunmailla. Ravintonaan lintu käyttää erilaisia selkärangattomia. Pitkittyneet sadekaudet, jotka johtavat kasvillisuuden nopeaan kasvuun, saattavat hidastaa tai jopa kokonaan estää pesimisen.

Sainthelenantyllikannan kooksi laskettiin vuonna 2016 noin 560 täysikasvuista yksilöä. Laji luokiteltiin pitkään äärimmäisen uhanalaiseksi, mutta vuonna 2016 sen luokitus muutettiin vaarantuneeksi, sillä sen kanta on ollut kasvussa. Vuonna 2006 sainthelenantyllejä arvioitiin olevan 200–220 täyskasvuista yksilöä. Suurin uhka lajille on sen elinympäristön tuhoutuminen. Karjan laiduntaminen on vähentynyt, mikä on johtanut laidunmaiden pensaikkoistumiseen. Lisäksi huviajelu maastoajoneuvoilla sekä rakennushankkeet lisääntymisalueille ovat uhkia. Kissat ja pihamaina saalistavat erityisesti poikasia ja ryöstävät pesiä.

## Lähteet
Canterburyn koulukunta

**Canterburyn koulukunta** ( eli *Canterbury sound*) viittaa erityisesti Canterburyn kaupungissa ja sen ympäristössä Englannissa vaikuttaneisiin progressiivisen rockin yhtyeisiin.

Monia koulukunnan yhtyeitä leimaa voimakas jazz-vaikutteisuus.  

## Merkittäviä artisteja
* Camel
* Caravan
* Comus
* Egg
* Gong
* Soft Machine
Karlbergin sotakorkeakoulu

**Karlbergin sotakorkeakoulu** on Tukholman lähellä Solnan kunnassa sijaitsevassa Karlbergin linnassa toimiva Ruotsin puolustusvoimien koulu, joka on perustettu 1792.

Koulussa on opiskellut muun muassa C. G. E. Mannerheim, ja sen johtajana toimi 1800-luvun alkupuolella turkulaissyntyinen Johan Lefrén, joka tunnetaan myös taidemaalarina.
Kamel Zaïem

**Kamel Zaïem** (, s. 25. toukokuuta 1983 Ras Jebel) on tunisialainen jalkapalloilija, pelipaikaltaan hyökkäävä keskikenttäpelaaja. Hän edustaa Tunisian pääsarjassa pelaavaa CA Bizertina.

## Ura
Zaïem aloitti uransa AS Arianan junioreissa vuonna 1999, josta tunisialainen suurseura Espérance huomasi hänen lahjakkuutensa ja osti nuoren lupauksen vuonna 2001. Zaïem pelasi kuitenkin vielä yhden kauden AS Arianassa ennen lopullista siirtymistään Espéranceen. Hän oli siitä lähtien kuulunut joukkueensa vakiopelaajiin avauskokoonpanossa ja pelasi joukkueessa viiden kauden ajan yhteensä 133 ottelua. Lisäksi Zaïem on pelannut yli 50 ottelua Afrikan Mestarien liigassa. Hän voitti Espérancen paidassa muun muassa kaksi kertaa Tunisian liigamestaruuden vuosina 2004 ja 2006.

Kesäkuussa 2008 serbialainen FK Partizan ilmoitti tehneensä kolmevuotisen sopimuksen tunisialaisen pelintekijän kanssa. Zaïem ehti pelata joukkueessa kuusi liigaottelua ja yhden cup ottelun, ennen kuin päätti lopettaa sopimuksensa.

Hän siirtyi tammikuussa 2009 Qatariin Al-Khorin riveihin. Kauden päätteeksi Zaïem palasi takaisin kotimaahansa CS Sfaxienin riveihin, jonka kanssa hän allekirjoitti kahden vuoden sopimuksen. Toisella kaudellaan Sfaxien sijoittui pääsarjassa kolmanneksi ja eteni Afrikan Confederation Cupin loppuotteluun saakka, jonka se kuitenkin hävisi marokkolaiselle FUS de Rabatille.

Loppukesästä 2011 Zaïem siirtyi Egyptin valioliigassa pelaavaan ENPPI Club. Hän pelasi puolen vuoden aikana vain kaksi ottelua. Hän oli mukana voittamassa lokakuussa 2011 Egyptin cupia.

Syksyllä 2012 Zaïem palasi takaisin kotimaahansa Tunisiaan CA Bizertinin riveihin.

## Saavutukset
* Egyptin cup: 2011
* Pohjois-Afrikan Cup-voittajien cup: 2009
* Tunisian cup: 2006, 2007
**Hopeaa: 2010
* Tunisian mestaruus: 2004, 2006

## Lähteet
* Transfermarkt 
* Weltfussball 
* National Football Teams
* Kawarji 

### Viitteet
Maryke Hendrikse

**Maryke Hendrikse** (s. Nassau, Bahama) on kanadalainen ääninäyttelijä, joka palkittiin Elan d'or -palkinnolla roolistaan Susan Testinä animaatiosarjassa ''Johnny Test''.

## Elämäkerta
Hendrikse syntyi Bahamalla, josta hän muutti perheineen Kanadaan ollessaan kaksi ja puoli vuotta vanha. Hendrikse kasvoi 15 minuutin päässä Torontosta, jossa hän myös alkoi harrastaa neljävuotiaana balettia. Päästessään Toronton balettikouluun opettajat kertoivat ettei hänestä tulisi balettitanssijaa ja suosittelivat Hendrikseä siirtymään näyttelemisen pariin. Saadessaan oman agentin hän siirtyi näyttelemään teatterin pariin teini-ikäisenä, jonka jälkeen Hendrikse on esiintynyt myös televisiomainoksissa ja televisiosarjoissa. Poikkeuksellisesti aloitettuaan näyttelemisen hän ei käynyt minkäänlaista teatterikoulua. Tästä huolimatta Hendrikse teki ensimmäisen näytelmäroolinsa vuonna 1990 vieraillessaan *My Secret Identity* -televisiosarjassa yhden jakson verran.

### Ääninäyttelijänä
Ääninäyttelemisen pariin hän päätyi erään teatteriesityksen jälkeen, jossa Hendriksenin hahmo joutui koriin, kuten vastasyntynyt, mutta hän ei mahtunut koriin normaalista syistä. Tämän myötä näytelmän ohjaaja päätti laittaa Hendriksen näyttämön sivulla tekemään vauvan ulinaa. Hänen agenttinsa sattuivat näkemään esityksen ja vakuuttuivat asiakkaansa äänilahjoista. Pian he lähettivät Henriksen useiden animaatioiden koe-esiintymisiin, jonka myötä hän sai ensimmäisen ääniroolinsa CBS:n animaatiosarjasta *Blaster's Universe* vuonna 1999. Sarjassa Henrikse toimi päähahmon G.C.:n äänenä. Uransa aikana hän on tehnyt usein dubbauksia animeen ja teki ensimmäisen ei-dubbaus-menetelmällä tehdyn ääniroolin *Johnny Testissä* muutettuaan Vancouveriin. Hendrikse kertoi dubbaamisen olevan huomattavasti vaikeampaa kuin alkuperäisen ääniroolin tekeminen. Siitä huolimatta dubbaamisesta maksetaan vähemmän, jota hän ihmettelee.

## Lähteet

## Aiheesta muualla
* Anime News Network
* TV.com 
* Voice Chasers 
* CrystalAcids
Carl Cronstedt

**Carl Cronstedt** (1672 Tukholma – 1750 Tukholma) oli ruotsalainen kenraali ja vapaaherra. Hän toimi Suomen joukkojen ylipäällikkönä vuosina 1739–1740. Poliittisesti Cronstedt oli lähellä hattupuoluetta. Hänen kuolemansa jälkeen levisi huhu, jonka mukaan Cronstedt olisi ampunut Ruotsin kuninkaan Kaarle XII:n. 

## Elämäkerta
Cronstedtin puoliso oli Elisabet Arnell. Cronstedt jäi suuressa Pohjan sodassa sotavangiksi Pultavan taistelussa, mutta hän vapautui taistelun jälkeen tapahtuneessa vankien vaihdossa.
 
### Suomen armeijan ylipäällikkönä
Cronstedt valittiin Suomen joukkojen ylipäälliköksi Axel Löwenin jälkeen. Cronstedt oli tällöin jo vanha ja sairas, mutta hänet nimettiin tehtävään, koska monet häntä ansioituneemmat ehdokkaat kieltäytyvät virasta. Hänen tehtävänään oli tehdä sotavalmisteluja Suomessa, sillä vuoden 1738 valtiopäivillä valtaannoussut hattupuolue aikoi julistaa sodan Venäjälle. Cronstedt saapui Suomeen 1. elokuuta 1739. Ensimmäisissä tarkastuksessaan hän havaitsi, että sotilaiden musketit olivat huonoja, rajalinnoitukset olivat rapistuneita ja rakennusmateriaalien puute oli keskeyttänyt sotilaiden parakkien rakennustyöt. 

Cronstedtin suunnittelema puolustus perustui sotilastopografiseen ajatteluun, jonka mukaan Ruotsin kannatti puolustaa Kymijoen suuntaista linjaa. Cronstedt vakuutti kuninkaan ja neuvoston siitä, että Haminaa ja Lappeenrantaa ei pystyttäisi linnoittamaan riittävän vahvasti ajoissa, joten niiden linnoittamiseen ei kannattanut tuhlata voimia. Sen sijaan hän halusi varustaa kauemmas itärajasta linnoitusketjun, jolloin linnoituksia olisi helpompi ylläpitää ja piirittäjällä olisi pitemmät huoltoyhteydet Venäjälle ja näin huoltokuljetuksia olisi helpompi häiritä. Cronstedt ehdotti Olavinlinnan, Hämeenlinnan ja Helsingin linnoittamista. Tuloksena oli rajan linnoitusten parannustöiden keskeyttäminen, mutta uuden linnoitusketjun rakentamiseksi ei ohjattu voimavaroja. 

Kun Cronstedt tarkasti Haminan, Olavinlinnan ja Lappeenrannan linnoitukset hän kirjoitti Tukholmaan, että niiden puolustuskuntoon laittaminen kestäisi neljä vuotta. Hän kirjoitti kuninkaalle, että Tukholmassa suhtauduttiin kevytmielisesti sotavalmisteluihin ja pyysi että kuningas peruisi suunnitellun sodan. Cronstedt yritti parantaa sotavalmiutta säännöstelemällä elintarvikkeita ankarasti ja pidensi elintarvikkeiden vientikieltoa. Cronstedt antoi määräyksen omavaltaisesti, ennen kuin valtaneuvosto teki asiasta päätöksen. Cronstedt ei kuitenkaan saanut varoja elintarvikkeiden ostoon ja samaan aikaan sotavalmistelujen aiheuttama kysyntä nosti elintarvikkeiden hintoja. Lisäksi näytti siltä, että kesällä 1740 Suomea uhkaisi kato ja rehun puute. Elintarvikeongelman vuoksi sotilaita ei voitu koota yhteen paikkaan, vaan he joutuivat pysyttelemään puustelleissaan mahdollisimman pitkään.

Päätös Cronstedtin vapauttamisesta Suomen armeijan ylipäällikön tehtävistä tehtiin 21. heinäkuuta 1740. Uudeksi ylipäälliköksi nimettiin Charles Emil Lewenhaupt. Väliaikaiseksi ylipäälliköksi tuli kenraaliluutnantti Henrik Magnus von Buddenbrock.

## Lähteet
*Carl Cronstedt (1672-1750)
*
Poliisitutkinta

**Poliisitutkinta** on yleisnimitys useille poliisin tehtäviin kuuluviksi säädetyille tutkintamuodoille, jotka *eivät ole* rikoksen johdosta toimitettavaa tutkintaa. Poliisitutkinta on eri asia kuin esitutkinta, joka suoritetaan aina rikoksen johdosta. Poliisitutkinnasta säädetään poliisilain 6 luvun 1 §:ssä.

## Pakkokeinot poliisitutkinnassa

Koska tutkittavana ei ole rikosta, ei poliisi voi käyttää rikosprosessuaalisia pakkokeinojaan. Joitakin pakkokeinoja on kuitenkin poliisin käytettävissä myös näissä tapauksissa. Lisäksi poliisilla on normaalit poliisin toimivaltuudet, jotka eivät ole pakkokeinoiksi luokiteltavia.

Poliisitutkinnan pakkokeinoja ovat "nouto ja poistumisen estäminen" sekä muut, kuten oikeus päästä paikkaan tai alueelle, ottaa näytteitä ja tarkastaa esineitä. Asuntoon pääseminen vaatii poliisin päällystötasoista määräystä. Myös tavaroiden siirtäminen voidaan kieltää ja alueella liikkumista rajoittaa tai kieltää.

## Lähteet
Ammattilaisten shakkijärjestö

**Ammattilaisten shakkijärjestö PCA** (), joka oli olemassa vuodesta 1993 vuoteen 1996, oli kilpaileva shakkiliitto FIDE:lle. PCA:n perustivat vuonna 1993 Garry Kasparov ja Nigel Short maailmanmestaruusottelunsa markkinointia ja järjestämistä varten.

FIDE:n sääntöjen mukaan kolmen osapuolen pitäisi päättää tarjouksista maailmanmestaruusottelun järjestämiseksi – FIDE:n, maailmanmestarin (Kasparov) ja haastajan (Short). Kasparovin ja Shortin mukaan FIDE:n presidentti Florencio Campomanes rikkoi näitä sääntöjä siten, että ilmoitti yksipuolisesti Manchesterin esittäneen voittaneen tarjouksen. FIDE sai suuren osan tuloistaan maailmanmestaruusotteluiden järjestämisestä. Vastaukseksi tähän Kasparov ja Short loivat PCA:n. 

Short saavutti oikeuden haastaa Kasparov MM-otteluun voittamalla kandidaattiotteluissa Jon Speelmanin, Boris Gelfandin, Anatoli Karpovin ja Jan Timmanin. Ottelu pelattiin Lontoossa *[[Time]]*-lehden sponsoroimana. Kasparov voitti pistein 12½–7½.
Yhdysvaltain taide- ja kirjallisuusakatemia

**Yhdysvaltain taide- ja kirjallisuusakatemia** () on yhdysvaltalaista kuvataidetta, musiikkia ja kirjallisuutta edistävä 250-jäseninen organisaatio.  Se sijaitsee Washington Heightsissä Manhattanilla.

Nykyinen akatemia perustettiin vuonna 1904. Jäsenet valitaan eliniäksi, ja heihin on kuulunut useita amerikkalaisen korkeakulttuurin huippunimiä.

Vuonna 1908 Julia Ward Howe oli ensimmäinen akatemiaan valittu naisjäsen. Akatemia jakaa useita palkintoja.

## Aiheesta muualla
* Viralliset sivut, mm. jäsenluettelo
Julia Ward Howe

**Julia Ward Howe** (27. toukokuuta 1819 – 17. lokakuuta 1910) oli yhdysvaltalainen kirjailija ja kansalaisaktivisti. Hän on sanoittanut tunnetun marssilaulun ”The Battle Hymn of the Republic”.

Ward Howe julkaisi äitienpäiväjulistuksen vuonna 1870. Hänet valittiin Yhdysvaltain taide- ja kirjallisuusakatemiaan sen ensimmäisenä naisjäsenenä vuonna 1908. Hän oli naimisissa toisen abolitionistin, Samuel Gridley Howen kanssa. 

John Steinbeckin *[[Vihan hedelmät|Vihan hedelmien]]* alkuperäisnimi *The Grapes of Wrath* on peräisin Ward Howen sanoittamasta laulusta "The Battle Hymn of the Republic" (1861).

Ward Howe piti luentoja Bostonissa yhteiskunnallisista kysymyksistä (Modern Society, 1881) ja harjoitti yhdessä miehensä kanssa laajasti hyväntekeväisyyttä. Hänen kaunokirjallisia teoksiaan ovat muun muassa runokokoelmat *Passion-Flowers* (1854), *Later Lyrics* (1866) ja *From Sunset Ridge: Poems Old and New* (1898) sekä näytelmät *The World’s Own* (1857), *Leonore* (1857) ja *Hippolytus* (1858).

Ward Howe pääsi vuonna 1970 postuumisti Songwriters Hall of Fameen.

## Lähteet

## Aiheesta muualla
Mynälahti

**Mynälahti** on Saaristomeren merenlahti, vesialue, joka ulottuu syvälle sisämaahan. Mynälahteen laskee kaksi jokea, Laajoki ja Mynäjoki. Mynälahden rantakuntia ovat Taivassalo, Mynämäki, Masku sekä Naantali.

Mynälahti on melko matala vesialue, sen syvimmätkin kohdat ovat alle 10 metrin syvyisiä . Mynälahden pohjukassa sijaitsee Metsähallituksen ylläpitämä, varsinaissuomen parhaisiin lintuvesiin kuuluva Mietoistenlahden suojelualue . Kokemäenjoen – Saaristomeren – Selkämeren vesienhoitoalueen vesienhoitosuunnitelmassa vuosille 2022 – 2027 alue on luokiteltu lounaiseen sisäsaaristoon. Mynä - tai Laajoessa ei ole merkittäviä nousuesteitä tai korkeussäänneltyjä järviä, eikä Mynälahtea ole muokattu erityisen voimakkaasti. Niinpä sen hydrologis-morfologinen tila on luokiteltu erinomaisesti. Pintaveden ekologinen tila Mynälahdella on kuitenkin välttävä. 

Mynälahden valuma-alueella on runsaasti maanviljelystoimintaa, ja varsinkin Laajoen latvoilla on runsaasti turvetuotantoa. Mynälahden rannoilla sijaitsee runsaasti kesäasutusta.

## Lähteet